మెడ్జినోమ్ కంపెనీతో ఒప్పందంహైదరాబాద్ (ఆంధ్రజ్యోతి బిజినెస్): జన్యు పరీక్షల ద్వారా వ్యాధి నిర్ధారణకు హైదరాబాద్కు చెందిన విరించి హాస్పిటల్స్ సిద్ధమైంది. ఇందుకోసం మెడ్జినోమ్ అనే కంపెనీతో భాగస్వామ్య ఒప్పందం కుదుర్చుకున్నట్టు విరించి హాస్పిటల్స్ మెడికల్ డైరెక్టర్ మూర్తి నెక్కంటి విలేకరులతో చెప్పారు. మెడ్జినోమ్ ఇప్పటికే అనేక హాస్పిటల్స్కు జన్యుపరమైన వ్యాధి నిర్ధారణ పరీక్షల్లో సహకరిస్తోంది. మిగతా హాస్పిటల్స్కు భిన్నంగా మెడ్జినోమ్తో కలిసి జన్యు పరీక్షలతో పాటు పరిశోధనలూ చేస్తామని పరిశోధనలూ నిర్వహించాలని విరించి హాస్పిటల్ నిర్ణయించింది. తల్లి రక్తాన్ని జన్యు పరంగా పరీక్షించడం ద్వారా పుట్టబోయే పిల్లల ఆరోగ్య పరిస్థితినీ ముందే తెలుసుకోవచ్చని డాక్టర్ నెక్కంటి చెప్పారు. జన్యు పరీక్షల ద్వారా గుండె జబ్బులు, నేత్ర వ్యాధులు, కేన్సర్, నరాలు, మూత్ర పిండ వ్యాధులు, మధుమేహం, జీవన శైలి మార్పులతో వచ్చే వ్యాధులకు మెరుగైన వైద్య సేవలు అందించవచ్చన్నారు. ‘మన ఆరోగ్యానికి సంబంధించిన అని విషయాలు మన జీవ కణాల్లో నిక్షిప్తమై ఉన్నాయి. మేము ఆ చిక్కు ముడిని విడదీయబోతున్నాం’ అని నెక్కంటి చెప్పారు. సాంకేతిక రంగంలో చోటు చేసుకుంటున్న మార్పులతో జన్యుపరమైన వైద్య పరీక్షల ఖర్చులు దిగి వస్తున్నట్టు మెడ్జినోమ్ కంపెనీ క్లినికల్ సర్వీసెస్ వైస్ ప్రెసిడెంట్ డాక్టర్ చిరంతన్ బోస్ చెప్పారు. పదేళ్ల క్రితం ఒక వ్యక్తి సమగ్ర జన్యు పరీక్షకు 10,000 డాలర్లు ఖర్చయితే ఇపుడది వెయ్యి డాలర్లకు దిగొచ్చిందన్నారు. మన దేశంలో మాత్రం రూ.25,000కే ఈ పరీక్షలు అందుబాటులోకి వచ్చాయన్నారు. ‘త్వరలోనే ఒక వ్యక్తికి సంబంధించిన సమగ్ర జన్యు ఆధారిత వైద్య పరీక్షల ఖర్చు వంద డాలర్లకు తగ్గనుంది’ అని చెప్పారు. ముందు ముందు ఆధార్ కార్డులో ప్రతి వ్యక్తీ తన జన్యుపరమైన సమగ్ర వివరాలతో జెనెటిక్ కార్డు కలిగి ఉండే రోజులు రాబోతున్నట్టు తెలిపారు. మెడ్జినోమ్ కంపెనీ ప్రస్తుతం బెంగుళూరు కేంద్రంగా జన్యుపరమైన పరీక్షల సేవలు అందిస్తోంది. అవసరాన్ని బట్టి ముందు ముందు దేశంలోని ఇతర ప్రాంతాలకూ విస్తరిస్తామని చిరంతన్ బోస్ చెప్పారు.ఎపిలోనూ విరించి!ప్రస్తుతం హైదరాబాద్కే పరిమితమైన విరించి హాస్పిటల్స్ తన సేవలను ఆంధ్రప్రదేశ్కూ విస్తరించేందుకు సిద్ధమవుతోంది. విశాఖపట్నం, రాజమండ్రి, గుంటూరు, తిరుపతి నగరాల్లో 250 నుంచి 300 పడకల సామర్ధ్యంతో హాస్పిటల్స్ ఏర్పాటు చేయాలని భావిస్తున్నట్టు సమాచారం. ప్రస్తుతం 800 పడకలతో హైదరాబాద్లో మూడు హాస్పిటల్స్ నడుపుతోంది. ఇందులో బంజారాహిల్స్లో 600 పడకలతో ఇటీవల ఏర్పాటు చేసిన హాస్పిటల్ అతి పెద్దది. ఇందుకోసం కంపెనీ దాదాపు రూ.270 కోట్ల నుంచి రూ.300 కోట్ల వరకు ఖర్చు చేసినట్టు సమాచారం. ఎపిలో ఏర్పాటు చేసే ఆస్పత్రులకూ ఇదే స్థాయిలో ఖర్చవుతుందని భావిస్తున్నారు. ఎపికి విస్తరించడం ద్వారా వచ్చే రెండేళ్లలో ప్రస్తుతం ఉన్న పడకల సంఖ్యను 2,000కు విస్తరించాలని కంపెనీ భావిస్తోంది. ఎపి తర్వాత మిగతా దక్షిణాది రాష్ట్రాలకీ విస్తరించే ఐదేళ్లలో 5,000 పడకల స్థాయికి చేరుకోవాలని భావిస్తున్నట్టు పేరు చెప్పేందుకు ఇష్టపడని ఒక ఉన్నతాధికారి చెప్పారు.
medginom kampeneetho oppandamhaidarabad (aandhrajyoti bijines): janyu pareekshala dwara vyaadhi nirdhaaranaku hyderabadku chendina virinchi haspitals siddhamaindi. indukosam medginom ane kampeneetho bhagaswamya oppandam kudurchukunnattu virinchi haspitals medical director muurti nekkanti vilekarulatho cheppaaru. medginom ippatike aneka haspitalsku janyuparamaina vyaadhi nirdhaarana pareekshallo sahakaristondi. migata haspitalsku bhinnamgaa medjinomtho kalisi janyu pareekshalatho paatu parisoedhanaluu chestamani parisoedhanaluu nirvahinchaalani virinchi haspital nirnayinchindi. talli raktaanni janyu paramgaa pareekshinchadam dwara puttaboye pillala aarogya paristhitinii munde telusukovachani dactor nekkanti cheppaaru. janyu pareekshala dwara gunde jabbulu, netra vyaadhulu, canesar, naralu, mootra pinda vyaadhulu, madhumeham, jeevana saili maarpulatho vache vyaadhulaku merugaina vaidya sevalu andinchavachannaaru. ‘mana aarogyaaniki sambandhinchina ani vishayaalu mana jeeva kanaallo nikshiptamai unnaayi. memu aa chikku mudini vidadeeyabotunnaam’ ani nekkanti cheppaaru. saanketika rangamlo chotu chesukuntunna maarpulatho janyuparamaina vaidya pareekshala kharchulu digi vastunnattu medginom company clinical survices vais president dactor chirantan bose cheppaaru. padella kritam oka vyakti samagra janyu pareekshaku 10,000 daalarlu kharchayite ipudadi veyyi daalarlaku digochindannaaru. mana desamlo maatram roo.25,000kee ee pareekshalu andubaatuloki vachaayannaaru. ‘twaralone oka vyaktiki sambandhinchina samagra janyu aadhaarita vaidya pareekshala kharchu vanda daalarlaku tagganundi’ ani cheppaaru. mundu mundu adhar kaardulo prati vyaktee tana janyuparamaina samagra vivaraalatoe genetic kaardu kaligi unde rojulu rabotunnattu telipaaru. medginom company prastutam benguluru kendramgaa janyuparamaina pareekshala sevalu andistondi. avasaraanni batti mundu mundu desamloni itara praantaalakuu vistaristaamani chirantan bose cheppaaru.epilonu virinchi!prastutam hyderabadke parimitamaina virinchi haspitals tana sevalanu aandhrapradeshkuu vistarinchenduku siddhamavutondi. visaakhapatnam, rajamandri, gunturu, tirupati nagaraallo 250 nunchi 300 padakala saamardhyamtho haspitals erpaatu cheyalani bhaavistunnattu samacharam. prastutam 800 padakalatho hyderabadlo moodu haspitals naduputondi. indulo banjarahilslo 600 padakalatho iteevala erpaatu chesina haspital athi peddadi. indukosam company daadaapu roo.270 kotla nunchi roo.300 kotla varaku kharchu chesinattu samacharam. epilo erpaatu chese aaspatrulakuu ide sthaayilo kharchavutundani bhaavistunnaaru. epiki vistarinchadam dwara vache rendellalo prastutam unna padakala sankhyanu 2,000ku vistarinchaalani company bhaavistondi. epi tarvaata migata dakshinaadi rashtralaki vistarinche aidellalo 5,000 padakala sthaayiki cherukovalani bhaavistunnattu paeru cheppenduku ishtapadani oka unnataadhikaari cheppaaru.